התפרצות נגיף הקורונה בערב הסעודית
התפרצות נגיף הקורונה במצרים
התפרצות נגיף הקורונה באירלנד
התפרצות נגיף הקורונה באוזבקיסטן
התפרצות נגיף הקורונה בהולנד
התפרצות נגיף הקורונה בעומאן
התפרצות נגיף הקורונה בהונגריה
התפרצות נגיף הקורונה במולדובה
התפרצות נגיף הקורונה בטאיוואן
התפרצות נגיף הקורונה ביוון
התפרצות נגיף הקורונה בסרביה
התפרצות נגיף הקורונה בספרד
התפרצות נגיף הקורונה באזרבייג'ן
התפרצות נגיף הקורונה בלוקסמבורג
התפרצות נגיף הקורונה בבחריין
התפרצות נגיף הקורונה בפנמה
התפרצות נגיף הקורונה בג'יבוטי
התפרצות נגיף הקורונה באסטוניה
התפרצות נגיף הקורונה בכף ורדה
התפרצות נגיף הקורונה בעיראק
התפרצות נגיף הקורונה בגואטמלה
התפרצות נגיף הקורונה בטורקיה
התפרצות נגיף הקורונה באלג'יריה
התפרצות נגיף הקורונה באינדונזיה
התפרצות נגיף הקורונה באמריקה הצפונית
התפרצות נגיף הקורונה בסלובניה
Not a Damn Thing Changed
Not a Damn Thing Changed (בעברית: שום דבר לא השתנה) הוא שיר של הלהקה הדנית לוקאס גרהאם. השיר יצא לאור ב-12 באוקטובר 2018, והוא הסינגל השני של אלבום האולפן השלישי של הלהקה, . את השיר כתבו לוקאס פורצ'אמר, מורטן ריסטורפ, דייוויד לרבל, הנריק בריילד וולסינג ורסמוס הדגור. השיר הגיע למקום השני במצעד הסינגלים הדני.
רקע.
פורצ'אמר סיפר על השיר "אני עדיין גר במרחק שני רחובות מהמקום בו גדלתי. אני עדיין מבלה עם אותם בחורים. השיר הוא מחווה לאחד מהבחורים שגדלתי איתם שתלה את עצמו בינואר. הוא היה גדול ממני בשלושה חודשים ועברנו את החיים יחד".
קליפ.
הווידאו קליפ לשיר יצא ב-11 באוקטובר 2018 ואורכו 3 דקות ו-49 שניות. הקליפ בוים על ידי רן סאשה ג'והנסן. חברי הילדות של פורצ'אמר מופיעים בקליפ, שצולם בקופנהגן ובמקום הולדתם, כריסטיאנה. נכון לנובמבר 2020, הקליפ צבר למעלה מ-9 מיליון צפיות ביוטיוב.
Smack a Bitch
Smack a Bitch (בעברית: לַחֲבוֹט בכלבה) הוא סינגל שהוקלט על ידי הראפרית האמריקאית ריקו נאסטי. השיר יצא לאור ב-9 בינואר 2018, על ידי חברת התקליטים אטלנטיק רקורדס, כסינגל הפריצה של נאסטי וכסינגל שלא מתוך אלבום.
רקע וכתיבה.
השיר נכתב על ידי ריקו נאסטי והופק על ידי קני ביטס. השיר לא זכה להצלחה בצאתו, אך להפך שהפך לוויראלי ברשת המדיה החברתית טיקטוק, הוא זכה להצלחה בינלאומית. איגוד תעשיית ההקלטות האמריקאי העניק לשיר את תואר הזהב, על מכירות של למעלה מ-500,000 עותקים במדינה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-60 מיליון השמעות.
וידאו קליפ.
הווידאו קליפ הרשמי של השיר פורסם ב-9 בינואר 2018, בסמוך לצאתו של השיר כסינגל. בתחילת הקליפ, ניתן לראות את נסטי כשהיא מתחילה לשיר את תחילתו של השיר, תוך שהיא שמה על ראש קשת עם אוזני חתול. הצבעים שמאפיינים את הקליפ הם תכלת, כחול ורוד ועוד.
נכון לאוקטובר 2020, מונה הצפיות של הקליפ עומד על למעלה מ-35 מיליון צפיות.
לואי רמזי
לואי רמזי (באנגלית: Louie Ramsay; 25 בנובמבר 1929 – 6 במרץ 2011) הייתה שחקנית בריטית. תפקידה הידוע ביותר היה בדמות אשתו של רב פקד רג' וקספורד בסדרת הטלוויזיה "סיפורי המסתורין של רות רנדל". רמזי התחתנה עם ג'ורג' בייקר, השחקן שגילם את רג' רקספורד.
ביוגרפיה.
רמזי נולדה בדרום אפריקה להורים סקוטים, וגדלה בלונדון. היא התחנכה ב-North London Collegiate School. היא התיידדה עם פטרישה היצ'קוק, בתו של הבמאי אלפרד היצ'קוק, שליהק אותה בתפקיד קטן בסרטו "פחד במה" משנת 1950. ב-1951 הופיעה רמזי לראשונה בווסט אנד כחלק משורת המקהלה במחזמר "דרום פסיפיק".
ב-1958 השתתפה רמזי בתוכנית "אלה הם חייך" כשהמנחה איימון אנדרוז הפתיע אותה בתיאטרון המלך באדינבורו.
בשנות השבעים של המאה העשרים שיחקה רמזי בתיאטרון הלאומי של לורנס אוליבייה במחזה "אקווס" מאת פיטר שאפר, ב"שונא הבריות" יחד עם אלק מקאוון ודיאנה ריג, ובתפקיד אחותה של ג'ואן פלורייט בהפקה של אוליבייה למחזה "Eden End" מאת ג'יי בי פריסטלי.
חיים אישיים.
רמזי נפטרה ב-6 במרץ 2011 בגיל 81. היא הותירה את בעלה השני, השחקן ג'ורג' בייקר (איתו התחתנה ב-1993), ואת בנה מנישואיה הראשונים לשחקן הקנדי רונאן או'קייסי. בייקר נפטר שבעה חודשים אחריה.
רחל הירש (צלמת)
רחל הירש (נולדה בשם שרלוטה הירש, 26 ביולי 1937) ברלין גרמניה, היא צלמת ישראלית.
ביוגרפיה.
הירש נולדה בברלין לאם מלומדת (מוזיקה ופילוסופיה) ולאב גינקולוג. הוריה הכירו באוניברסיטת פרייבורג. אביה עבד בפיירבורג כגינקולוג, אולם בשנת 1933, עם עליית הנאצים לשלטון, פוטר מעבודתו עקב יהדותו. משפחתה נאלצה לעבור לברלין בה עבד האב בבית חולים יהודי. לאחר ליל הבדולח, נמלטה משפחתה לבוליביה. בלה פאס שמה הפרטי של הירש היה קרלוטה. בשנת 1949, עלתה משפחתה לישראל והתגוררה בתל אביב. הירש התבקשה על ידי אביה לבחור לעצמה שם עברי, והיא בחרה את השם רחל, אביה נהג לכנות אותה רחליטה.
הירש למדה עבודה סוציאלית באוניברסיטה העברית ועבדה במקצועה, אולם לאחר מספר שנים החליטה להסב מקצוע. בין השנים 1968–1971 למדה צילום בבית ספר בקלן, וכששבה לישראל עבדה כצלמת עצמאית עבור עיתון הארץ במשך 26 שנה, ועבור תיאטרון הבימה במשך שש שנים.
במהלך הקריירה שלה, השתתפה הירש בתערוכות רבות.
מרואן מועשר
מרואן אל-מועשר (בערבית: مروان المعشر; נולד ב-1956) הוא דיפלומט ופוליטיקאי ירדני, שהיה שר החוץ של ירדן בין השנים 2002–2004 וסגן ראש ממשלתה בשנים 2004 ו-2005. נכון לנובמבר 2020, הוא משמש כסגן נשיא ללימודים בארגון קרנגי לשלום בינלאומי , שם הוא מפקח על המחקר על המזרח התיכון. הוא היה השגריר הראשון של ירדן בישראל ושגריר לשעבר בארצות הברית.
השכלה וקריירה מוקדמת.
מועשר למד באוניברסיטת פרדו שבווסט לאפייט , אינדיאנה, שם קיבל תואר ראשון במדעים בהנדסת חשמל בשנת 1977, תואר שני בהנדסת מחשבים בשנת 1978, דוקטור לפילוסופיה בהנדסת מחשבים בשנת 1981.
מועשר החל את דרכו בעבודה כעיתונאי בעיתון "ג'ורדן טיימס The Jordan Times העיתון הירדני היחיד בשפה האנגלית. לאחר מכן נכנס לשירות הממשלתי, עבד בתחום התקשורת במשרד התכנון, בלשכת ראש הממשלה כיועץ העיתונות וכמנהל לשכת המידע של ירדן בוושינגטון די. סי. בירת ארצות הברית.
קריירה.
פוליטיקה ירדנית.
בשנת 1995, בעקבות הסכם השלום בין ישראל לירדן שנחתם בשנת 1994, הפך מועשר לשגריר הראשון של ירדן בישראל. ואז, בשנת 1996, הוא הפך לשר ההסברה ודובר הממשלה. בין השנים 1997–2002 שירת בוושינגטון די. סי., שוב כשגריר בארצות הברית, וסייע במשא ומתן על הסכם הסחר החופשי ירדן–ארצות הברית , הסכם הסחר החופשי הראשון שארצות הברית חתמה עם מדינה ערבית.
הוא חזר לירדן בינואר 2002 כדי לכהן כשר החוץ, שם מילא תפקיד מרכזי בפיתוח יוזמת השלום הערבית ומפת הדרכים למזרח התיכון. הוא כיהן עד אוקטובר 2004, אז זכה בתפקיד סגן ראש ממשלה בדירוג הקבינט בראשות ראש ממשלת ירדן לשעבר עדנאן בדראן, שביקש להמשיך ברפורמה ולכווץ את הביורוקרטיה. הוא כיהן כסגן ראש הממשלה עד נובמבר 2005. בשנת 2005 פיתח את מפת הדרכים הלאומית הירדנית (האג'נדה הלאומית הירדנית), תוכנית רפורמה פוליטית, כלכלית וחברתית ארוכת טווח לירדן. הרכבת התוכנית כללה 450 בעלי עניין ירדנים ומומחים שנתנו פתרונות ומועדים ליישומם. האג'נדה הלאומית מעולם לא מומשה משום שלטענת מועשר, היא סוכלה על ידי קבוצה של אליטות וביורוקרטים פוליטיים, להוטה לשמור על מערכת ממלכתית מבוססת על היכרויות, ולא כזו המבוססת על הכישרון. הפרשן סולטן סוד אל-קסמי , טען שאל-מועשר הנוצרי, הודח מהתפקיד כדי לרצות את האחים המוסלמים הירדנים.
בין השנים 2006–2007 היה חבר בסנאט הירדני.
קביעת מדיניות בינלאומית.
ממרץ 2007 עד 2010 שימש כסגן נשיא בכיר לענייני חוץ בבנק העולמי.
נכון לנובמבר 2020 מועשר משמש כסגן נשיא ללימודים בקרן קרנגי לשלום בינלאומי, שם הוא מפקח על המחקר על המזרח התיכון מוושינגטון די. סי. ומביירות, לבנון. בשנת 2011 נכנס מועשר למועצה המייעצת של מכון האג לצדק עולמי .
פרסומים.
הוא מחברם של שני ספרים:
פרסים.
מועשר זכה בפרסים, הכוללים את מדליית העצמאות הירדנית ומסדר כוכב ירדן.
הערות שוליים.
[[קטגוריה:נוצרים ירדנים]]
[[קטגוריה:בוגרי אוניברסיטת פרדו]]
[[קטגוריה:שרי החוץ של ירדן]]
[[קטגוריה:שרי ממשלת ירדן]]
[[קטגוריה:שגרירי ירדן בארצות הברית]]
[[קטגוריה:שגרירי ירדן בישראל]]
[[קטגוריה:ירדנים שנולדו ב-1956]]
פיליפ ברוקס
מייקל היקנבוטום
בית האבות של החברה קדישא
בית האבות של החברה קדישא (בהונגרית: Chevra Kadisa Aggok Menháza) היה בניין שנבנה על ידי החברה קדישא של הקהילה היהודית של פשט בסוף המאה ה-19 עבור קשישים יהודים. כיום פועלות בו המחלקות לרפואה פנימית שיקומית והמחלקה לחולים כרוניים של בית החולים רחוב אוז'וקי (Uzsoki Utcai Kórház) שהוא בית החולים להתמחות של הפקולטה לרפואה כללית של אוניברסיטת זמלווייס ברובע "זוגלו" (רובע 14 של בודפשט).
היסטוריה.